אל תלך 
אל תלך ממני לא עכשיו; הישאר עוד לידי; רק עוד רגע שניים ומוטב; עם ידך בכף ידי; שמע אותי כעת כי מי ידע; רגע זה אם יחזור; תן לי להגיד מלת פרידה; טרם המסך יסגור; גם אתה מכיר את האימה; התלויה כמו קרדום; איך פוערת פה האדמה; והחושך על תהום; גם אתה היית במקומי; הדברים אינם זרים; לבד אני אוספת את עצמי; לא אשאיר לך שברים; גם אני בניתי מגדלים; הם פורחים עוד באוויר; נחמה מעט הציעו לי; פעם יין פעם שיר; גם אני רקמתי חלומות; וקשה לי היקיצה; מה קשה בשבר לעמוד; בלי מוצא ובלי עצה.; העולם היה לי כבמה; ומה הטבתי לשחק; הנה המלכה העירומה; מתעטפת בספק; גם בירכו אותי גם קיללו; נעה בין עדן לשאול; החיים היתלו בי הם היתלו; צחקו לי צחוק גדול; אם צוחקות אליך דמעותיי; אם בוכה לך צחוקי; פצע ומרפא אתה אולי; ויודע בטח כי; רק אתה נגעת עד עימקיי; כל האהבה שבליבי; ואני אומרת זאת מפני; שהחיים היתלו גם בי.; 